proxectonos/corpus_dominio_legal_administrativo_tmp huggingface dataset:
ORDE do 29 de outubro de 2009 pola que se fai pública a ampliación da dotación orzamentaria para a concesión das axudas establecidas nas ordes de convocatoria para o ano 2009 reguladoras dos programas para a promoción do emprego autónomo e de integración laboral das persoas con discapacidade en centros especiais de emprego e na empresa ordinaria, cofinanciados polo Fondo Social Europeo.
CONSELLERÍA DE TRABALLO E BENESTAR — III. OUTRAS DISPOSICIÓNS — 04/11/2009

As ordes da Consellería de Traballo e Benestar polas que se establecen as bases reguladoras dos programas para a promoción do emprego autónomo e de integración laboral das persoas con discapacidade en centros especiais de emprego e na empresa ordinaria, establecen nas correspondentes disposicións en que se recollen os créditos que financian as ordes, que estes importes poderán ser obxecto de modificación como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro das ordes que se citan nesta disposición, coa finalidade de facer chegar estas ao maior número de beneficiarios posible.
Por todo o exposto e no uso das facultades que me foron conferidas,
DISPOÑO:
Artigo 1º
Amplíase o importe total das axudas que se van conceder ao abeiro da Orde do 30 de decembro de 2008 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia nº 10, do 15 de xaneiro), nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2009:
48.04.322C.470.1, código de proxecto 2003 00 450 polo importe de 425.880 euros.
Artigo 2º
Amplíase o importe total das axudas que se van conceder ao abeiro da Orde do 30 de decembro de 2008 pola que se establecen as bases reguladoras dos programas para a promoción da integración laboral das persoas con discapacidade en centros especiais de emprego e na empresa ordinaria, cofinanciados polo Fondo Social Europeo, e se procede á súa convocatoria para o ano 2009 (Diario Oficial de Galicia nº 12, do 19 de xaneiro), nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2009:
48.04.322C.470.1, código de proxecto 2002 14 438 polo importe de 11.721 euros.
48.04.322C.470.1, código de proxecto 2003 00 451 polo importe de 3.508 euros.
Artigo 3º
Estas modificacións non afectan o prazo establecido nas referidas ordes para a presentación de solicitudes.
Santiago de Compostela, 29 de outubro de 2009.
Beatriz Mato Otero
Conselleira de Traballo e Benestar
RESOLUCIÓN do 1 de outubro de 2009 pola que se dá publicidade ás axudas concedidas ao abeiro da Orde do 31 de decembro de 2008, pola que se aproban as bases reguladoras e se procede á convocatoria para o ano 2009, en réxime de concorrencia competitiva, das subvencións ás asociacións profesionais de artesáns cuxo ámbito de actuación se desenvolva na Comunidade Autónoma de Galicia, para o fomento do sector artesanal galego (Diario Oficial de Galicia número 33, do 17 de febreiro).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 04/11/2009

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 22 das bases reguladoras da orde, procédese á publicación das subvencións concedidas por resolución do conselleiro de Economía e Industria, relacionadas no anexo.
Norma reguladora: Orde do 31 de decembro de 2008 pola que se aproban as bases reguladoras e se procede á convocatoria para o ano 2009, en réxime de concorrencia competitiva, das subvencións ás asociacións profesionais de artesáns cuxo ámbito de actuación se desenvolva na Comunidade Autónoma de Galicia, para o fomento do sector artesanal galego (IN201F).
Crédito orzamentario: 125.000 euros.
Aplicación orzamentaria: 10.05.741-F.781.0.
Santiago de Compostela, 1 de outubro de 2009.
(P.D. Orde 30-4-2009, DOG nº 87)
José Riesgo Boluda
Secretario xeral da Consellería
de Economía e Industria
Ver referencia pdf "21600D002P006.PDF"
RESOLUCIÓN do 13 de outubro de 2009, da Secretaría Xeral da Consellería de Economía e Industria, pola que se dá publicidade aos convenios de colaboración subscritos por esta consellería no segundo cuadrimestre.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 04/11/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG número 136, do 14 de xuño de 2006) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
RESOLVO:
Darlle publicidade á relación dos convenios subscritos pola Consellería de Economía e Industria nos meses de maio, xuño, xullo e agosto do ano 2009, que se incorpora como anexo a esta resolución.
Santiago de Compostela, 13 de outubro de 2009.
José Riesgo Boluda
Secretario xeral da Consellería de Economía
e Industria
Ver referencia pdf "21600D002P006.PDF"
RESOLUCIÓN do 15 de outubro de 2009 pola que se lles dá publicidade aos convenios de colaboración subscritos por este ente público no segundo cuadrimestre do ano 2009.
EMPRESA PÚBLICA DE OBRAS E SERVIZOS HIDRÁULICOS — III. OUTRAS DISPOSICIÓNS — 03/11/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) establece que as entidades públicas vinculadas ou dependentes da Comunidade Autónoma de Galicia, deberán publicar cuadrimestralmente no Diario Oficial de Galicia unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
RESOLVO:
Facer pública a relación dos convenios subscritos pola Empresa Pública de Obras e Servizos Hidráulicos durante o segundo cuadrimestre do ano 2009, que se incorpora como anexo a esta resolución.
Santiago de Compostela, 15 de outubro de 2009.
Ethel Mª Vázquez Mourelle
Presidenta da Empresa Pública de Obras
e Servizos Hidráulicos
ANEXO
Convenios de colaboración subscritos pola empresa pública de Obras e Servizos Hidráulicos durante o segundo cuadrimestre do ano 2009:
-Convenio de colaboración entre a Consellería de Medio Ambiente, Territorio e Infraestruturas, a empresa pública de Obras e Servizos Hidráulicos e os concellos de Boiro, Porto do Son e Gondomar para a execución de determinadas obras previstas no Plan de actuación para a eliminación de verteduras nas rías galegas.
-Convenio de colaboración entre a Consellería de Medio Ambiente, Territorio e Infraestrutras, a empresa pública de Obras e Servizos Hidráulicos e o Concello de Pontevedra para a execución de determinadas obras previstas no Plan de actuación para a eliminación de verteduras nas rías galegas.
-Convenio de colaboración entre a Consellería de Medio Ambiente, Territorio e Infraestruturas, a empresa pública de Obras e Servizos Hidráulicos e o Concello de Valga para a execución da obra: Solución aos problemas de inundacións do concello de Valga. Mellora do río Soutiño. Valga (Pontevedra).
RESOLUCIÓN do 15 de outubro de 2009, da Secretaría Xeral para o Deporte,  pola que se fai pública a lista de beneficiarios ao abeiro da Orde do 13 de marzo de 2009, pola que se regula o réxime de concesión de subvencións aos concellos de Galicia de menos de 10.000 habitantes para o desenvolvemento de actividades deportivas no ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 04/11/2009

De conformidade co disposto na Orde do 13 de marzo de 2009, da Consellería de Cultura e Deporte, pola que se regula o réxime de concesión de subvencións aos concellos de Galicia de menos de 10.000 habitantes para o desenvolvemento de actividades deportivas no ano 2009 (Diario Oficial de Galicia nº 58, do 25 de marzo), recibidas as solicitudes na Secretaría Xeral para o Deporte e rematada a fase de revisión da documentación achegada e de comprobación do grao de cumprimento dos requisitos establecidos na devandita orde, esta secretaría xeral
RESOLVE:
Primeiro.-Publicar a lista definitiva de beneficiarios. Tal relación recóllese no anexo.
Segundo.-A finalidade das subvencións é axudar aos concellos de Galicia de menos de 10.000 habitantes para o desenvolvemento de actividades deportivas no ano 2009.
Terceiro.-As subvencións concedidas faranse sobre a aplicación orzamentaria 40.60.441A.460.0 e sobre un crédito inicial de 250.000 .
Santiago de Compostela, 15 de outubro de 2009.
José Ramón Lete Lasa
Secretario xeral para o Deporte
Ver referencia pdf "21600D001P005.PDF"
Ver referencia pdf "21600D002P006.PDF"
ORDE do 20 de outubro de 2009 pola que se amplía o importe global máximo para a concesión de axudas a proxectos colectivos de xestión pesqueira para o exercicio 2009, convocadas pola orde da Consellería de Pesca e Asuntos Marítimos do 5 de decembro de 2008.
CONSELLERÍA DO MAR — III. OUTRAS DISPOSICIÓNS — 03/11/2009

A Orde do 5 de decembro de 2008 pola que se modifican as bases reguladoras para a concesión, en réxime de concorrencia competitiva, de subvencións a proxectos colectivos de xestión pesqueira e se establece a súa convocatoria (DOG nº 240, do 11 de decembro), dispón no seu artigo 3º que as axudas a que se refire se outorgaran con cargo á aplicación orzamentaria 14.02.723A.770.1, código de proxecto 200700564, por un importe máximo de 14.727.000 euros, dos cales 3.685.000  corresponden á anualidade 2009. Dispón así mesmo que estes importes, así como as aplicacións as se imputen, poderán ser ampliados en función das dispoñibilidades orzamentarias sen que iso dea lugar á apertura de novo prazo de presentación de solicitudes, salvo indicación expresa en contrario na orde que se publique para o efecto.
Con motivo da incorporación de créditos remanentes da anualidade 2008 incrementouse o crédito que é posible destinar á citada finalidade, o que permitirá achegar as axudas a un maior número de beneficiarios.
Por outra banda, en virtude dos decretos 79/2009, do 19 de abril , polo que se establece a estrutura orgánica da Xunta de Galicia, e 312/2009, do 28 de maio, polo que se establece a estrutura orgánica da Consellería do Mar, a esta correspóndenlle as competencias e atribucións que con respecto á orde citada lle correspondían á anterior Consellería de Pesca e Asuntos Marítimos.
Por todo o exposto e no uso das facultades que me foron conferidas,
DISPOÑO:
Artigo único.
Amplíase o importe da contía máxima para a concesión das axudas convocadas pola orde da Consellería de Pesca e Asuntos Marítimos do 5 de decembro de 2008, pola que se modifican as bases reguladoras para a concesión, en réxime de concorrencia competitiva, de subvencións a proxectos colectivos de xestión pesqueira e se establece a súa convocatoria (DOG nº 240, do 11 de decembro). A contía queda fixada na cantidade de 5.815.369,61 euros para a anualidade 2009, con cargo á aplicación orzamentaria 50.03.723A.770.1, código de proxecto 200700564, da Lei de orzamentos xerais da Comunidade Autónoma de Galicia para 2009, mantendo invariables os importes máximos fixados para as sucesivas anualidades.
Disposición adicional
Esta modificación non supón apertura de novo prazo de presentación de solicitudes.
Disposición derradeira
Esta orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 20 de outubro de 2009.
Rosa Quintana Carballo
Conselleira do Mar
ORDE do 22 de outubro de 2009 pola que se resolve a convocatoria da Orde do 28 de maio de 2009 e se fai pública a concesión de premios de excelencia académica para o alumnado que inicie estudos universitarios no sistema universitario de Galicia no curso académico 2009-2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/11/2009

A Consellería de Educación e Ordenación Universitaria convocou por Orde do 28 de maio de 2009, DOG do 22 de xuño, premios de excelencia académica para o alumnado que inicie estudos universitarios no sistema universitario de Galicia no curso académico 2009-2010.
De acordo co establecido no artigo 7 das bases da convocatoria, desde o día 7 ao 18 de setembro de 2009 ambos os dous incluídos, expuxéronse as listas provisionais das solicitudes admitidas e excluídas, podendo durante ese mesmo prazo os interesados formular as reclamacións para emendar erros e faltas de documentos ante a Secretaría Xeral de Universidades.
Rematado este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido nas bases da convocatoria e atendendo á proposta elevada pola citada comisión avaliadora a través da Secretaría Xeral de Universidades, esta consellería
RESOLVE:
Artigo 1º
Concederlle o premio de excelencia académica ao alumnado que figura no anexo I desta orde e na contía que se especifica.
Artigo 2º
Desestimar as solicitudes que se relacionan no anexo II, polas causas que nel se indican.
Artigo 3º
Os beneficiarios deberán cumprir as obrigas establecidas no artigo 12 da orde de convocatoria e a súa concesión queda, así mesmo, condicionada ao cumprimento destas e das demais disposicións especificadas na citada orde.
Artigo 4º
O aboamento dos premios realizarase de acordo co estipulado na Lei 9/2007, do 13 de xuño, de subvencións de Galicia, e farase nun pagamento único, ingresando a súa contía na conta bancaria indicada polo/a beneficiario/a do premio concedido.
Artigo 5º
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 22 de outubro de 2009.
Jesús Vázquez Abad
Conselleiro de Educación e Ordenación Universitaria
Ver referencia pdf "21500D001P005.PDF"
Ver referencia pdf "21500D002P006.PDF"
RESOLUCIÓN do 2 de novembro de 2009 pola que se lle dá publicidade ao nomeamento do director do Centro Galego de Arte Contemporánea.
CONSELLERÍA DE CULTURA E TURISMO — II. AUTORIDADES E PERSOAL — 06/11/2009

Por resolución da Secretaría Xeral da Consellería de Cultura e Turismo, do 10 de xuño de 2009 (Diario Oficial de Galicia nº 116, do 16 de xuño), foron publicadas as bases para a convocatoria do concurso internacional para a provisión do posto de director do Centro Galego de Arte Contemporánea (CGAC).
Logo da tramitación do procedemento de selección de conformidade coas mencionadas bases e á vista da proposta do Padroado do CGAC, o conselleiro de Cultura e Turismo nomeou director do Centro Galego de Arte Contemporánea a Miguel Von Hafe Pérez.
Santiago de Compostela, 2 de novembro de 2009.
Antonio Fernández-Campa García-Bernardo
Secretario xeral da Consellería de Cultura
e Turismo
ORDE do 30 de outubro de 2009 pola que se modifica a Orde do 28 de novembro de 2007 pola que se fai pública a composición do Consello Galego de Universidades.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 06/11/2009

Por Orde do 28 de novembro de 2007 (Diario Oficial de Galicia do 5 de decembro) fíxose pública a composición do Consello Galego de Universidades.
O artigo 7 da Lei 2/2003, do 22 de maio, do Consello Galego de Universidades (Diario Oficial de Galicia do 3 de xuño), regula a composición do Consello Galego de Universidades. No punto 7.1º f) do citado artigo establécese que estará integrado por cinco membros designados pola comisión do Parlamento de Galicia competente en materia universitaria.
No artigo 8 establécese que as vacantes que se produzan entre os membros elixidos polo Parlamento antes da finalización do seu mandato se deberán cubrir polo mesmo procedemento empregado para a súa designación, e que se entenderá nomeado o membro substituto polo período que reste do anterior mandato.
O 18 de setembro de 2009, o conselleiro de Educación e Ordenación Universitaria comunícalle á presidenta da Comisión 4ª, Educación e Cultura, do Parlamento de Galicia, a renuncia de José Eduardo López Pereira como vogal do Consello Galego de Universidades por pasar a ser membro nato deste por razón do seu cargo como director da Axencia para a Calidade do Sistema Universitario de Galicia.
O 26 de outubro de 2009, a presidenta do Parlamento comunica o acordo da Comisión 4ª, Educación e Cultura, da elección de María Teresa Cancelo Márquez como vogal do Consello Galego de Universidades.
Por todo iso,
DISPOÑO:
Artigo único
Modificar o artigo único da Orde do 28 de novembro de 2007 (Diario Oficial de Galicia do 5 de decembro) pola que se publica a composición do Consello Galego de Universidades, e nomear a María Teresa Cancelo Márquez en substitución de José Eduardo López Pereira.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 30 de outubro de 2009.
Jesús Vázquez Abad
Conselleiro de Educación e Ordenación Universitaria
RESOLUCIÓN do 20 de novembro de 2009 pola que se procede á publicación das subvencións concedidas en virtude da Orde do 2 de febreiro de 2009, pola que se regula a concesión de axudas por danos provocados nos establecementos comerciais, industriais, turísticos e mercantís e nas infraestruturas enerxéticas e turísticas de titularidade municipal, pola que se desenvolve o Decreto 13/2009, do 29 de xaneiro, de medidas urxentes para a reparación dos danos causados polo temporal acaecido en Galicia a partir do día 23 de xaneiro de 2009 (Diario Oficial de Galicia número 23, do 3 de febreiro).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 30/11/2009

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 18 da orde reguladora, procédese á publicación das subvencións concedidas por resolución do conselleiro de Economía e Industria, relacionadas no anexo.
Norma reguladora: Orde do 2 de febreiro de 2009 pola que se regula a concesión de axudas por danos provocados nos establecementos comerciais, industriais, turísticos e mercantís e nas infraestruturas enerxéticas e turísticas de titularidade municipal, pola que se desenvolve o Decreto 13/2009, do 29 de xaneiro, de medidas urxentes para a reparación dos danos causados polo temporal acaecido en Galicia a partir do día 23 de xaneiro de 2009. (IN532D).
Finalidade da subvención: axudas para reparar os danos nos establecementos comerciais, industriais, turísticos e mercantís e infraestruturas enerxéticas e turísticas de titularidade municipal ocasionados polo temporal acaecido en Galicia a partir do 23 de xaneiro de 2009.
Crédito orzamentario: 795.391,71 .
Aplicación orzamentaria: 44.03.751A.770.7.
Santiago de Compostela, 20 de novembro de 2009.
P.D. (Orde 30-4-2009, DOG nº 87)
José Riesgo Boluda
Secretario xeral da Consellería de Economía
e Industria
Ver referencia pdf "23400D005P014.PDF"
RESOLUCIÓN do 26 de novembro de 2009 na cal se acorda ampliar o prazo disposto no artigo 6 da Resolución do 21 de outubro de 2009, pola que se establecen as bases reguladoras para a concesión, en réxime de concorrencia competitiva, das subvencións e axudas a proxectos de enerxías renovables de Galicia correspondentes ao exercicio 2009, e ao abeiro do convenio subscrito entre o IDAE e o Inega o día 18 de maio de 2009.
INSTITUTO ENERXÉTICO DE GALICIA — III. OUTRAS DISPOSICIÓNS — 30/11/2009

O Instituto Enerxético de Galicia, mediante a Resolución do 21 de outubro de 2009 pola que se establecen as bases reguladoras para a concesión en réxime de concorrencia competitiva, das subvencións e axudas a proxectos de enerxías renovables de Galicia, e ao abeiro do convenio subscrito entre o IDAE e o Inega o día 18 de maio de 2009, regulou o réxime para a concesión de axudas e subvencións para o ano 2009 (DOG nº 213, do 30 de outubro).
O artigo 6 da resolución establece que o prazo para a presentación de solicitudes será desde o día seguinte ao da súa publicación no Diario Oficial de Galicia (venres, 30 de outubro de 2009) ata o día 30 de novembro de 2009, ambos inclusive.
Como consecuencia do número de solicitudes e da documentación que hai presentar así como pola tramitación administrativa estas supoñen, considérase necesario ampliar o prazo de presentación das solicitudes relativas a proxectos de enerxías renovables de Galicia.
En consecuencia, en uso das atribucións que me están conferidas polo Consello de Administración do Instituto Enerxético de Galicia,
DISPOÑO
Artigo único.-Ampliar ata o día 11 de decembro de 2009 o prazo para a presentación das solicitudes relativas a proxectos de enerxías renovables a que se refire o artigo 6 da Resolución do 21 de outubro de 2009 pola que se establecen as bases reguladoras para a concesión en réxime de concorrencia competitiva, das subvencións e axudas a proxectos de enerxías renovables de Galicia correspondentes ao exercicio 2009, e ao abeiro do convenio subscrito entre o IDAE e o Inega o día 18 de maio de 2009.
Santiago de Compostela, 26 de novembro de 2009.
Eliseo Diéguez García
Director do Instituto Enerxético de Galicia
ORDE do 2 de novembro de 2009 pola que modifica a Orde do 3 de febreiro de 2009 pola que se establecen as bases que rexen as axudas destinadas a entidades sen ánimo de lucro para a realización de programas de apoio a familias monoparentais e se procede á súa convocatoria.
CONSELLERÍA DE TRABALLO E BENESTAR — III. OUTRAS DISPOSICIÓNS — 06/11/2009

Por Orde do 3 de febreiro de 2009 (DOG nº 40, do 26 de febreiro), da Vicepresidencia da Igualdade e do Benestar, regúlanse as axudas destinadas a entidades sen ánimo de lucro para a realización de programas de apoio a familias monoparentais e se procede á súa convocatoria.
No seu artigo 4 precísase a aplicación orzamentaria e o importe económico previsto para o financiamento das devanditas axudas, e no seu parágrafo 1º sinálase que o importe inicial se entenderá máximo sen prexuízo de ulteriores variacións producidas como consecuencia da existencia dunha maior dispoñibilidade orzamentaria.
Co obxecto de poder amparar todas as solicitudes, e posto que a dotación inicial resulta insuficiente, cómpre mediante esta orde, ampliar a dotación orzamentaria consignada inicialmente para a concesión das mencionadas subvencións.
Por todo o exposto, e no uso das facultades que me foron conferidas,
DISPOÑO:
Artigo único.
1. Amplíase o importe total correspondente ao exercicio 2009 destinado ao financiamento das axudas destinadas a entidades sen ánimo de lucro para a realización de programas de apoio a familias monoparentais, na contía de 191.857,20 euros con cargo á aplicación orzamentaria 48.02.312A.481.0.
2. As entidades disporán para presentar as solicitudes do prazo dun mes contado a partir do día seguinte ao da publicación desta orde no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día do prazo fose inhábil, entenderase prorrogado ao primeiro día hábil seguinte, e se no mes de vencemento non houbese día equivalente ao inicial do cómputo, entenderase que o prazo expira o último día do mes.
3. As entidades que xa presentasen unha solicitude con base na Orde do 3 de febreiro de 2009, só terán que presentar o seu anexo I.
4. As bases que rexen estas axudas son as establecidas na orde do 3 de febreiro de 2009 (DOG nº 40, do 26 de febreiro).
Disposición derradeira
Única.-Esta disposición entrará en vigor o mesmo día da súa publicación no Diario Oficial de Galicia.
Santiago de Compostela, 2 de novembro de 2009.
Beatriz Mato Otero
Conselleira de Traballo e Benestar
RESOLUCIÓN do 23 de outubro de 2009 pola que se lle dá publicidade á campaña de vixilancia periódica da saúde para o persoal non docente destinado en centros educativos non universitarios dependentes da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/11/2009

De acordo co disposto no artigo 22 da Lei 31/1995, do 8 de novembro, de prevención de riscos laborais, modificada pola Lei 54/2003, do 12 de decembro, de reforma do marco normativo da prevención de riscos laborais, o empresario garantiralles aos traballadores ao seu servizo a vixilancia periódica do seu estado de saúde en función dos riscos inherentes ao traballo.
O Decreto 332/2009, do 11 de xuño, polo que se establece a estrutura orgánica da Consellería de Educación e Ordenación Universitaria, no seu artigo 4 1º 3, atribúelle ao Servizo de Prevención de Riscos Laborais cantas funcións deriven das leis de prevención de riscos laborais e dos seus regulamentos de desenvolvemento.
Con base no anterior, anúnciase esta campaña de vixilancia da saúde, de acordo coas seguintes premisas:
1. Obxecto e ámbito de aplicación.
Prestación do servizo de vixilancia da saúde ao persoal non docente destinado en centros educativos públicos non universitarios, en función dos riscos inherentes ao posto de traballo, conforme o disposto no artigo 22 da Lei de prevención de riscos laborais.
2. Inscrición.
A inscrición previa realizarase no formulario de petición de recoñecemento voluntario que estará dispoñible nas secretarías de todos os centros educativos.
A inscrición debe incluír todos os datos que figuran no formulario. A falta dalgún deles impedirá a tramitación da solicitude.
O prazo de inscrición rematará transcorridos vinte días a partir do día seguinte ao da publicación desta resolución no Diario Oficial de Galicia, agás para o persoal de nova incorporación e o persoal que se incorpore ao traballo tras unha ausencia prolongada por motivos de saúde.
3. Citacións.
A falta de asistencia á cita implicará, agás causa de forza maior debidamente xustificada perante o Servizo de Prevención de Riscos Laborais no prazo de cinco días, que o/a traballador/a renuncia ao recoñecemento médico de forma voluntaria.
4. Resultados e entrega dos informes de vixilancia da saúde.
Os resultados de vixilancia da saúde serán subscritos polo facultativo competente, teñen carácter persoal e reservado e a entrega farase en sobre pechado a cada traballador/a.
Santiago de Compostela, 23 de outubro de 2009.
Jesús Vázquez Abad
Conselleiro de Educación e Ordenación Universitaria
RESOLUCIÓN do 13 de outubro de 2009 pola que se fai pública a concesión de axudas para a promoción, produción e edición do libro galego, no que se refire á materialización dos grandes proxectos editoriais, convocadas pola Orde do 25 de maio de 2009 (Diario Oficial de Galicia número 105, do 1 de xuño).
CONSELLERÍA DE CULTURA E TURISMO — III. OUTRAS DISPOSICIÓNS — 06/11/2009

A Orde do 25 de maio de 2009 (Diario Oficial de Galicia nº 105, do 1 de xuño) aprobou as bases e convocou as axudas para a promoción, produción e edición do libro galego, no que se refire á materialización dos grandes proxectos editoriais para o ano 2009.
O artigo 15.1º da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas, con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención.
En consecuencia,
RESOLVO:
Ordenar a publicación no Diario Oficial de Galicia das subvencións concedidas con cargo á aplicación orzamentaria 47.04.432A. 770.0. Grandes Proxectos Editoriais.
Santiago de Compostela, 13 de outubro de 2009.
Roberto Varela Fariña
Conselleiro de Cultura e Turismo
Ver referencia pdf "21800D013P017.PDF"
RESOLUCIÓN do 30 de outubro de 2009, da Dirección Xeral de Xustiza, pola que se fan públicas as listaxes provisionais das solicitudes admitidas e excluídas dos programas correspondentes ás axudas do Fondo de Acción Social do ano 2009 para o persoal ao servizo da Administración de xustiza con destino na Comunidade Autónoma de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 06/11/2009

De conformidade co establecido no punto 6 - procedemento - das condicións xerais do acordo da Comisión Paritaria de Acción Social respecto dos criterios de repartición deste fondo para o exercicio 2009 entre o persoal ao servizo da Administración de xustiza nesta comunidade autónoma, ao cal se lle deu publicidade por medio da Resolución do 21 de maio de 2009, da Dirección Xeral de Xustiza, publicada no Diario Oficial de Galicia nº 98, do 21 de maio; esta dirección xeral
RESOLVE:
Primeiro.-Facer públicas as listaxes provisionais das solicitudes admitidas e excluídas dos programas I (axuda fillos e estudos fillos) e II (axuda estudos funcionarios) nas páxinas web: www.xudicial.xunta.es e
http://cpapx.xunta.es/portal/xustiza/dxxpersoal.htm.
En aplicación da Lei orgánica de protección de datos de carácter persoal, a admisión ou a exclusión dos solicitantes dos programas III (axuda discapacidades) e IV (axuda por celiaquía, intolerancia á lactosa e crohn) comunicarase persoalmente aos interesados.
Segundo.-Os/as solicitantes destes programas poderán formular alegacións no prazo de 15 días naturais a partir do seguinte ao da publicación desta resolución no Diario Oficial de Galicia, de acordo co establecido no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común, e no devandito punto 6 do acordo sobre criterios de repartición do fondo de acción social para o exercicio 2009. A presentación da documentación cómpre facela nos rexistros xerais dos órganos administrativos establecidos no artigo 38 da mencionada Lei 30/1992, e dirixilos á Dirección Xeral de Xustiza da Consellería de Presidencia, Administracións Públicas e Xustiza (praza de Europa, 5A, 4º, polígono das Fontiñas, 15781 Santiago de Compostela).
Santiago de Compostela, 30 de outubro de 2009.
Juan José Martín Álvarez
Director xeral de Xustiza
ORDE do 30 de outubro de 2009 pola que se resolve a convocatoria de bolsas de prórroga para a realización de estudos oficiais nas universidades do sistema universitario de Galicia conducentes ao título de máster universitario.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/11/2009

Por Orde do 13 de xullo de 2009 (DOG do 21 de xullo), convocáronse bolsas de prórroga para a realización de estudos oficiais nas universidades do Sistema Universitario de Galicia conducentes ao título de máster universitario.
A Secretaría Xeral de Universidades comprobou que as solicitudes presentadas reúnen os requisitos establecidos nas bases da convocatoria.
En consecuencia, de acordo co establecido na orde de convocatoria, e atendendo ao informe-proposta do secretario xeral de Universidades, esta consellería
RESOLVE:
Primeiro.-Concederlles unha prórroga da bolsa para a realización de estudos oficiais nas universidades do Sistema Universitario de Galicia conducentes ao título de máster universitario por un novo período de doce meses, comprendidos entre o 1 de outubro de 2009 e o 30 de setembro de 2010, aos seguintes bolseiros e bolseiras que cumpren os requisitos establecidos no artigo 4º da orde de convocatoria:
Ver referencia pdf "21800D011P013.PDF"
Segundo.-A aceptación da bolsa e o seu pagamento farase segundo o establecido nos artigos 8 e 9 da orde de convocatoria.
Terceiro.-O incumprimento por parte dos beneficiarios das bases establecidas na orde de convocatoria suporá a perda do dereito a percibir a subvención correspondente.
Cuarto.-Consonte o artigo 7 da orde de convocatoria, as solicitudes non incluídas na resolución de concesión entenderanse desestimadas e publicaranse na páxina web da Consellería de Educación e Ordenación Universitaria e no taboleiro de anuncios da citada consellería, coa indicación expresa dos motivos de exclusión, polo que se entenderán notificados os/as solicitantes, de conformidade coa Lei 30/1992, do 26 de novembro, de réxime xurídico das administracións públicas e do procedemento administrativo común.
Quinto.-Contra esta resolución, que esgota a vía administrativa, os/as interesados/as poderán interpoñer recurso potestativo de reposición ante o conselleiro de Educación e Ordenación Universitaria no prazo dun mes, a partir do día seguinte ao da publicación da resolución no DOG, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Sexto.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de outubro de 2009.
Jesús Vázquez Abad
Conselleiro de Educación e Ordenación Universitaria
RESOLUCIÓN do 29 de outubro de 2009, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 28 de maio de 2009 pola que se aproban as bases reguladoras da concesión de subvencións, en réxime de concorrencia competitiva, para a execución de programas de cooperación para o desenvolvemento no exterior promovidos polas organizacións non gobernamentais de desenvolvemento e pola que se convocan as correspondentes ao ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 06/11/2009

Conforme o establecido no artigo 16 da Orde do 28 de maio de 2009 pola que se aproban as bases reguladoras da concesión de subvencións, en réxime de concorrencia competitiva, para a execución de programas de cooperación para o desenvolvemento no exterior promovidos polas organizacións non gobernamentais de desenvolvemento e pola que se convocan as correspondentes ao ano 2009, unha vez ultimada a concesión de axudas, publicarase no Diario Oficial de Galicia a relación daquelas concedidas con indicación do beneficiario/a, da contía, do país de execución do programa e da finalidade.
Na súa virtude,
RESOLVO:
Publicar no Diario Oficial de Galicia as axudas concedidas por resolución do conselleiro de Presidencia, Administracións Públicas e Xustiza para a execución de programas de cooperación ao desenvolvemento no exterior, ás organizacións non gobernamentais de cooperación ao desenvolvemento, por un importe global de dous millóns catrocentos cincuenta e un mil cento noventa e seis euros e setenta e dous céntimos (2.451.196,72 ), nas contías, beneficiarios, finalidade, país de execución do programa e aplicacións orzamentarias que se relacionan no anexo desta resolución.
Santiago de Compostela, 29 de outubro de 2009.
Jesús Gamallo Aller
Director xeral de Relacións Exteriores e coa Unión Europea
Ver referencia pdf "21800D004P008.PDF"
RESOLUCIÓN do 19 de outubro de 2009, da Secretaría Xeral da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no segundo cuadrimestre do ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 06/11/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG número 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo primeiro.-Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de maio, xuño, xullo e agosto do ano 2009, que se incorpora como anexo I a esta resolución.
Artigo segundo.-Darlle publicidade á relación dos convenios subscritos pola Consellería de Presidencia, Administracións Públicas e Xustiza no ano 2009, que se incorporan como anexo II a esta resolución e que non foron publicados.
Santiago de Compostela, 19 de outubro de 2009.
Beatriz Cuíña Barja
Secretaria xeral da Consellería de Presidencia,
Administracións Públicas e Xustiza
Ver referencia pdf "21800D004P008.PDF"
RESOLUCIÓN do 30 de outubro de 2009, da Secretaría Xeral da Consellería do Medio Rural, pola que se lles dá publicidade aos convenios subscritos por esta consellería no segundo cuadrimestre do ano 2009.
CONSELLERÍA DO MEDIO RURAL — III. OUTRAS DISPOSICIÓNS — 05/11/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impón a cada consellería da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no segundo cuadrimestre do ano.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería do Medio Rural nos meses de maio, xuño, xullo e agosto do ano 2009 que se incorpora como anexo a esta resolución.
Santiago de Compostela, 30 de outubro de 2009.
Jorge Atán Castro
Secretario xeral da Consellería do Medio Rural
Ver referencia pdf "21700D007P074.PDF"
Ver referencia pdf "21700D008P083.PDF"
SERVICIO GALEGO DE PROMOCIÓN DA IGUALDADE DO HOME
E DA MULLER
RESOLUCIÓN do 14 de outubro de 2009 pola que se dá publicidade aos beneficiarios das axudas concedidas ao abeiro da Orde do 16 de decembro de 2008 pola que se establecen as bases reguladoras e se convocan para 2008 e 2009 as axudas aos traballadores residentes en Galicia para a contratación dun seguro de pagamentos protexidos.
CONSELLERÍA DE FACENDA — III. OUTRAS DISPOSICIÓNS — 05/11/2009

1. Mediante resolucións do 10 e 15 de xuño, 14, 21, 22 e 24 de xullo e 1 de setembro de 2009, do director xeral de Política Financeira e Tesouro, por delegación da conselleira de Facenda, concedéronse as axudas polas contías que se reflicten no anexo, convocadas ao abeiro da Orde do 16 de decembro de 2008 pola que se establecen as bases reguladoras e se convocan para 2008 e 2009 as axudas aos traballadores residentes en Galicia para a contratación dun seguro de pagamentos protexidos.
2. O financiamento das subvencións concedidas imputouse segundo a aplicación orzamentaria 07.05.621A.480.0 dos orzamentos xerais da Comunidade Autónoma de Galicia para o ano 2009.
En virtude do exposto anteriormente,
RESOLVO:
Único.-Dar publicidade á relación de beneficiarios de axudas concedidas con data do 10 e 15 de xuño, 14, 21, 22 e 24 de xullo e 1 de setembro de 2009 ao abeiro da Orde do 16 de decembro de 2008, que figura como anexo.
Santiago de Compostela, 14 de outubro de 2009.
Manuel Galdo Pérez
Director xeral de Política Financeira e Tesouro
Ver referencia pdf "21700D002P056.PDF"
ORDE do 19 de outubro de 2009 pola que se autoriza o cambio de domicilio por traslado de instalacións do centro privado Manuel Peleteiro, do concello de Santiago de Compostela (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/11/2009

Examinado o expediente iniciado polo centro privado Manuel Peleteiro, no que solicita o cambio de domicilio por traslado de instalacións da rúa San Pedro de Mezonzo número 27 a Monte Redondo-O Castiñeiriño, do concello de Santiago de Compostela.
Tendo en conta que o expediente foi tramitado polo departamento territorial da Consellería de Educación e Ordenación Universitaria da Coruña, quen o remite cos informes correspondentes.
Vistos o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 que o desenvolve.
Considerando que se cumpriron neste expediente os requisitos exixidos pola normativa vixente nesta materia.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Autorizar o cambio de domicilio, por traslado de instalacións do centro privado Manuel Peleteiro, do concello de Santiago de Compostela da rúa San Pedro de Mezonzo, 27 a Monte Redondo-O Castiñeiriño, segundo se especifica no anexo desta orde.
Segundo.-Queda o centro obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala a esta orde.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 19 de outubro de 2009.
Jesús Vázquez Abad
Conselleiro de Educación e Ordenación Universitaria
Anexo
Provincia: A Coruña.
Concello: Santiago de Compostela.
Localidade: O Castiñeiriño.
Enderezo: Monte Redondo.
Código do centro: 15015561.
Denominación: centro privado Manuel Peleteiro.
Titular: Herederos de Manuel Peleteiro, S.C.
Ensinanzas autorizadas:
-Educación primaria: 24 unidades.
-Educación secundaria obrigatoria: 20 unidades.
-Bacharelato: 12 unidades, das modalidades de Ciencias e Tecnoloxía e Humanidades e Ciencias Sociais.
EDICTO.
TRIBUNAL DE CONTAS (SECCIÓN DE AXUIZAMENTO-DEPARTAMENTO PRIMEIRO) — III. OUTRAS DISPOSICIÓNS — 27/10/2009

Por medio deste edicto faise público, para lle dar cumprimento ao acordado pola conselleira da Sección de Axuizamento do Tribunal de Contas, por providencia con data vinte e nove de setembro de dous mil nove, ditada no procedemento de reintegro por alcance nº A91/09 do ramo de EE.LL. (Concello de Cospeito), provincia de Lugo, que neste tribunal se segue xuízo contable con motivo de presuntas irregularidades na xestión económico-financeira da citada corporación, como consecuencia da falta de xustificación de determinados pagamentos realizados a funcionarios que puidesen xerar un prexuízo aos fondos públicos, o cal se fai saber coa finalidade de que os legalmente habilitados para o mantemento ou oposición á pretensión da responsabilidade contable poidan comparecer en forma nos autos dentro do prazo de nove días.
Madrid, vinte e nove de setembro de dous mil nove.
Carlos Cubillo Rodríguez
Letrado secretario
RESOLUCIÓN do 15 de outubro de 2009 pola que se fai pública a ampliación do límite de crédito dispoñible para a plurianualidade do ano 2010 para axudas a proxectos de investimento para a innovación ou mellora tecnolóxica das pemes (procedemento IG103).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 27/10/2009

Mediante Resolución do 5 de febreiro de 2009 (DOG nº 31, do 13 de febreiro) procedeuse á convocatoria de varias liñas de axuda do Igape, entre outras, a liña de axudas a proxectos de investimento para a innovación ou mellora tecnolóxica nas pemes (procedemento IG103), cun crédito dispoñible de 3.500.000  na anualidade de 2010.
Tendo en conta o volume de solicitudes recibidas e tratando de dar resposta á ampla demanda de axuda e na procura da efectividade desta liña, parece oportuno incrementar o importe aprobado para as axudas a proxectos de investimento para a innovación ou mellora tecnolóxica das pemes (procedemento IG103).
Na súa virtude, e de conformidade coas facultades que teño conferidas,
RESOLVO:
Único.-Ampliar en 2.000.000  o crédito dispoñible na anualidade 2010 para as axudas a proxectos de investimento para a innovación ou mellora tecnolóxica das pemes (procedemento IG103), ao abeiro da base reguladora das axudas do Igape ao investimento empresarial, con cargo á partida orzamentaria 02.02.E2/10/03-656700 dos orzamentos do Igape.
Con esta ampliación a suma total do crédito dispoñible para o exercicio 2010 é de 5.500.000 .
Santiago de Compostela, 15 de outubro de 2009.
Joaquín Varela de Limia de Cominges
Director xeral do Instituto Galego de Promoción Económica
CONFLITO positivo de competencia (7869/2009).
TRIBUNAL CONSTITUCIONAL — I. DISPOSICIÓNS XERAIS — 23/10/2009

O Pleno do Tribunal Constitucional, por providencia do 6 de outubro actual, admitiu a trámite o conflito positivo de competencia número 7869/2009, promovido pola Xunta de Galicia, en relación co Real decreto 975/2009, do 12 de xuño, sobre xestión dos residuos das industrias extractivas e de protección e rehabilitación do espazo afectado por actividades mineiras no seu conxunto e, en todo caso, os artigos 2, 3.4º, 4, 5, 6.3º, 7, 8, 9, 10, 11, 12, 13, 14, 15, 17.2º, os números 1º e 2º da alínea b) do artigo 18, 19.3º e 4º, 22.3º, 24.2º, 27.3º, 28, menos o parágrafo primeiro, 30.3º, 31, 32.2º, 3º e 4º, 33.3º e 4º, 36, 37.4º, parágrafo segundo, 38 parágrafo segundo, 42.2º, 3º e 4º, 43.3º e 4º, 44, 45 e 46, así como das disposicións adicionais segunda, terceira e cuarta, e as disposicións transitorias segunda e terceira do anexo III.
Madrid, seis de outubro de dous mil nove.
Herminia Palencia Guerra
Secretaria de Xustiza do Pleno
RESOLUCIÓN do 30 de setembro de 2009 pola que se fan públicos os convenios de colaboración previstos no artigo 4.1º c) e d) da Lei 30/2007, do 30 de outubro, de contratos do sector público, asinados por este ente público no segundo cuadrimestre do ano 2009.
PORTOS DE GALICIA — III. OUTRAS DISPOSICIÓNS — 26/10/2009

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase dar publicidade aos convenios de colaboración previstos no artigo 4.1º c) e d) da Lei 30/2007, do 30 de outubro, de contratos do sector público, asinados no segundo cuadrimestre do ano 2009 e que se relacionan no anexo a esta resolución.
Santiago de Compostela, 30 de setembro de 2009.
Jose Manuel Álvarez-Campana Gallo
Presidente de Portos de Galicia
Ver referencia pdf "20900D011P019.PDF"